আং সান সু কি বেঁচে রয়েছেন? আশঙ্কা প্রকাশ ছেলে কিম অ্যারিসের!

ওয়েব ডেস্ক : আদৌ কি বেঁচে রয়েছেন মায়ানমারের (Myanmar) নোবেল পুরস্কারজয়ী ক্ষমতাচ্যুত নেত্রী আং সান সু কি (Aung San Suu Kyi)? তা নিয়ে এবার আশঙ্কা প্রকাশ করলেন তাঁর ছেলে কিম অ্যারিস (Kim Aris)। তিনি সংবাদ সংস্থা রয়টার্সের কাছে আশঙ্কা প্রকাশ করে বলেন, মাকে অনেক সময় ধরে দেখা যায়নি জন সমক্ষে। ফলে কি করে বুঝবো মা বেঁচে রয়েছে কি না? অন্যদিকে এ নিয়ে মুখ খুলেছে জুন্টা সরকারও।

রয়টার্সের কাছে আশঙ্কা প্রকাশ করে কিম অ্যারিস বলেন, ‘দু’বছরের বেশি সময় হয়ে গিয়েছে, কিন্তু তাঁর মা আং সান সু কি-কে জনসমক্ষে দেখা যায়নি। তাঁর সঙ্গে কেউই দেখা করতে পারেননি। কী করে বুঝব উনি বেঁচে আছেন?’ এর পরেই মায়ানমারের জুন্টা সরকারের (Junta government) তরফে একটি বিবৃতি প্রকাশ করা হয়। সেখানে দাবি করা হয়েছে, নোবেল পুরস্কারজয়ী ক্ষমতাচ্যুত নেত্রী আং সান সু কি সুস্থ রয়েছেন। তবে এ নিয়ে কোনও প্রামণ পেশ করা হয়নি জুন্টার তরফে।

আরও খবর : ইথিওপিয়ার সর্বোচ্চ সম্মানে ভূষিত প্রধানমন্ত্রী নরেন্দ্র মোদি

প্রসঙ্গত, বিভিন্ন অপরাধে মায়ানমারের নোবেলজয়ী এই নেত্রীকে ২০২১ সালে গ্রেফতার করা হয়েছিল। এর পর ২৭ বছরের কারাদণ্ড দেওয়া হয়েছিল তাঁকে। তবে তার বিরুদ্ধে করা সমস্ত অভিযোগ অস্বীকার করেছিলেন আং সান সু কি। তবে এই প্রথম নয়, ১৯৮৯ সাল থেকে ২০১০ সাল পর্যন্ত এই নেত্রীকে ১৫ বছর গৃহবন্দি করে রাখা হয়েছিল। ২০১০ সালেই তাঁর হাত ধরে গণতন্ত্র ফিরেছিল।

তবে গ্রেফতার হওয়ার পর থেকে বিশ্ব নেতা থেকে শুরু করে মায়ানমারের গণতন্ত্রপন্থী একাধিক নেতারা আং সান সু কি-কে মুক্তি দেওয়া আহ্বান জানিয়েছেন। কিন্তু, পেরিয়ে গিয়েছে চার বছর। কিন্তু এখনও কারা বন্দি রয়েছেন তিনি। এমনকি তাঁকে জনসমক্ষেও দেখা যায়নি। এবার তাঁর মা বেঁচে রয়েছেন কি না, তা নিয়েই প্রশ্ন তুললেন সতাঁর পুত্র কিম অ্যারিস।

দেখুন অন্য খবর :

The post আং সান সু কি বেঁচে রয়েছেন? আশঙ্কা প্রকাশ ছেলে কিম অ্যারিসের! first appeared on KolkataTV.